CELEX: 62009CN0394
Language: hu
Date: 2009-10-06 00:00:00
Title: C-394/09. sz. ügy: 2009. október 6-án benyújtott kereset — az Európai Közösségek Bizottsága kontra Nagy-Britannia és Észak-Írország Egyesült Királysága

21.11.2009   
            
            
               HU
            
            
               Az Európai Unió Hivatalos Lapja
            
            
               C 282/31
            
         2009. október 6-án benyújtott kereset — az Európai Közösségek Bizottsága kontra Nagy-Britannia és Észak-Írország Egyesült Királysága
   (C-394/09. sz. ügy)
   2009/C 282/54
   Az eljárás nyelve: angol
   
      Felek
   
   
      Felperes: az Európai Közösségek Bizottsága (képviselők: A. Alcover San Pedro, B. McArdle, meghatalmazottak)
   
      Alperes: Nagy-Britannia és Észak-Írország Egyesült Királysága
   
      Kereseti kérelmek
   
   
               —
            
            
               A Bíróság állapítsa meg, hogy Nagy-Britannia és Észak-Írország Egyesült Királysága — mivel Gibraltár vonatkozásában nem fogadta el az 1999/32/EK irányelvnek a tengeri hajózásban használatos tüzelő- és üzemanyagok kéntartalma tekintetében történő módosításáról szóló, 2005. július 6-i 2005/33/EK európai parlamenti és tanácsi irányelv (1) átültetéséhez szükséges törvényi, rendeleti és közigazgatási rendelkezéseket, és mivel Anglia, Wales, Észak-Írország és Skócia vonatkozásában nem fogadta el az irányelv valamennyi „tengeri hajózással kapcsolatos” rendelkezésének átültetéséhez szükséges törvényi, rendeleti és közigazgatási rendelkezéseket, illetve mindenesetre azokról nem értesítette a Bizottságot — nem teljesítette az ezen irányelv 2. cikkéből eredő kötelezettségeit.
            
         
               —
            
            
               Nagy-Britannia és Észak-Írország Egyesült Királyságát kötelezze a költségek viselésére.
            
         
      Jogalapok és fontosabb érvek
   
   Az irányelv átültetésére előírt határidő 2006. augusztus 11-én lejárt.
   
      (1)  HL L 191., 59. o.